smcproject/ml-wiki-sentences huggingface dataset:
എങ്കിലും മിൽട്ടണിന്റെ കൃതികൾ പഠിക്കുവാൻ മാത്രം രൂപവത്കരിച്ചിരിക്കുന്ന പല സംഘടനകളും പല പണ്ഡിതമാസികകളും നോക്കുകയാണെങ്കിൽ മിൽട്ടന്റെ ജനപ്രിയത 21-ആം നൂറ്റാണ്ടിലും ശക്തമാണ് എന്നു കാണാം.
തന്റെ മരണത്തിനു തൊട്ടുപിന്നാലെ മുതൽ ഇന്നുവരെ മിൽട്ടൺ പല അസന്തുലിത ജീവചരിത്രങ്ങൾക്കും പാത്രമായി.
മിൽട്ടണെ കുറിച്ച് റ്റി.
എസ്. എലിയട്ടിന്റെ വിശ്വാസം “ദൈവശാ‍സ്ത്ര, രാഷ്ട്രീയ വിശ്വാസങ്ങൾ നിയമം ലംഘിച്ച് കടന്നുവരാതെ, കവിതയെ കവിതയായി മാത്രം കാണുവാൻ മറ്റ് ഒരു കവിയുടെ കവിതകളിലും ഇത്ര പ്രയാസം ഇല്ല” എന്നാണ്.
മിൽട്ടണിന്റെ വിപ്ലവകരമായ , റിപ്പബ്ലിക്കൻ രാഷ്ട്രീയവും ക്രിസ്തീയ സഭയുടെ പ്രബോധനങ്ങൾക്ക് എതിരായ മത കാഴ്ചപ്പാടുകളും അദ്ദേഹത്തിന്റെ സങ്കീർണ്ണമായ ലാറ്റിൻ വരികളിൽ ആരോപിക്കപ്പെട്ട അസ്വാഭാവികതയും എലിയട്ടിനെയും മറ്റ് പല വായനക്കാരെയും മിൽട്ടണിൽ നിന്ന് അകറ്റി.
പക്ഷേ റൊമാന്റിക് പ്രസ്ഥാനത്തിലും പിൽക്കാല തലമുറകളിലും മിൽട്ടണിന്റെ കവിതയും വ്യക്തിത്വവും ചെലുത്തിയ സ്വാധീനം പരിഗണിച്ചാൽ സാമുവൽ ജോൺസൺ ഒരിക്കൽ “ഒരു വഴക്കാളിയും വിമുഖനുമായ റിപ്പബ്ലിക്കൻ“ എന്ന് ആക്ഷേപിച്ച അദ്ദേഹം ഇംഗ്ലീഷ് സാഹിത്യത്തിലെ എക്കാലത്തെയും ഏറ്റവും മഹാന്മാരായ എഴുത്തുകാരുടെയും ചിന്തകരുടെയും ഗണത്തിൽ ആണെന്നു കാണാം.
വില്യം ഷേക്‌സ്പിയർക്ക്‌ ശേഷം ഇംഗ്ലീഷുകാരുടെ ആദരവ്‌ 
പിടിച്ചുപറ്റിയ മഹാ കവിയാണ്‌ ജോൺ മിൽട്ടൺ.
1608 ഡിസംബർ 9ന്‌ ലണ്ടനിലെ 
ബ്രഡ്‌സ്ട്രീറ്റിലെ സമ്പന്നമായ ഒരു കുടുംമ്പത്തിൽ ജോൺ ജനിച്ചു.
പിതാവ്‌ ജോൺ 
മിൽട്ടൺ.
ലണ്ടനിലെ സെന്റ്‌ പോൾസ്‌ സ്കൂളിലും കേംബ്രിഡ്‌ജിലെ ക്രൈസ്റ്റ്‌ 
കോളേജിലും പഠിച്ചു.1632-ൽ എം.എ പാസ്സായി.
പിന്നെ ഫോറിൻ അഫയേഴ്‌സിൽ ജോലി.
അതിനിടെ ക്രിസ്തീയ വേദപുസ്തകത്തിലെ ചില സങ്കീത്തനങ്ങൾ ജോൺ പദ്യരൂപത്തിലാക്കി.
ഇവ 
അച്ചടിച്ചുവന്നതോടെ ജോൺ കവിയെന്ന നിലയിൽ അറിയപ്പെടാൻ തുടങ്ങി.
1642-ൽ 
ഒരു പ്രഭുകുമാരിയായ മേരി പവ്വലിനെ വിവാഹം കഴിച്ചു.
എന്നാൽ ചില പൊരുത്തക്കേടുകൾ 
അവരുടെ ദാമ്പത്യ ജീവിതത്തെ പിടിച്ചുലച്ചു.
മിൽട്ടൺ 1655-ൽ കാതറൈൻ 
വുഡ്‌കോക്ക്‌ എന്ന സ്ത്രീയേയും അവരുടെ മരണശേഷം 1656-ൽ എലിസബത്ത്‌ മിൻഷെൽ എന്ന പ്രഭിയേയും വിവാഹം ചെയ്തു.
1667-ൽ പാരഡൈസ്‌ ലോസ്റ്റ്‌ എന്ന കാവ്യേതിഹാസം പ്രസിദ്ധീകരിച്ചു.
ഇതിൽ ദൈവത്തിനെതിരായി ലൂസിഫർ നടത്തിയ വിപ്ലവവും ഏദൻ തോട്ടത്തിലെ ആദത്തിന്റേയും ഹവ്വയുടേയും പതനവും വിശദീകരിക്കുന്നു.1671-ൽ 
പ്രസിദ്ധീകരിച്ച പാരഡൈസ്‌ റീഗയിൻഡ്‌,1638-ൽ പുറത്തിറങ്ങിയ സാംസൺ 
അഗണിസ്റ്റെസ്‌ മുതലായവയെല്ലാം ഇംഗ്ലീഷ്‌ സാഹിത്യത്തിലെ ഏറ്റവും മികച്ച 
കൃതികളാണ്‌ 1653-ൽ ജോൺ മിൽട്ടന്‌ കാഴ്‌ച്ചശക്തി നഷ്‌ടപ്പെട്ടു.
എങ്കിലും 
അദ്ദേഹം കവിത എഴുത്ത്‌ നിറുത്തിയില്ല.1674 നവംബർ 8-ന്‌ ജോൺ മിൽട്ടൺ 
ലോകത്തോട്‌ വിട പറഞ്ഞു.
കൃതികൾ - കവിത, നാടകം ല്'അല്ലെഗ്രോ (1631) ഇൽ പെൻസെറോസോ (1633) കോമസ് (ഒരു മാസ്ക്വ് )(1634) ലൈസിഡാസ് (1638) പോയെംസ് ഓഫ് മി. ജോൺ മിൽട്ടൺ,ബോത്ത് ഇംഗ്ലീഷ് ആന്റ് ലാറ്റിൻ (1645) പാരഡൈസ് ലോസ്റ്റ് (1667) പാരഡൈസ് റീഗെയിൻഡ് (1671) സാംസൺ അഗോണിസ്റ്റെസ് (1671) പോയെംസ്, സി, അപോൺ സെവെറൽ ഒക്കേഷൻസ് (1673) വെൻ ഐ കൺസിഡർ ഹൗ മൈ ലൈഫ് ഈസ് സ്പെന്റ് അവലംബം ↑ “Annual Lecture on a Master Mind: Milton,” Proceedings of the British Academy 33 (1947): p. 63.
ജോൺ മെയ്‌നാഡ് കെയ്ൻസ് ഇംഗ്ലീഷ് വിലാസം https://ml.wikipedia.org/wiki/John_Maynard_Keynes ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആധുനിക സ്ഥൂലസാമ്പത്തിക ശാസ്ത്രത്തിന്റെ സിദ്ധാന്തത്തിലും പ്രയോഗത്തിലും നിർണ്ണായക സ്വധീനം ചെലുത്തിയ ഒരു ബ്രിട്ടീഷ് ധനശാസ്ത്രജ്ഞാനായിരുന്നു ജോൺ മെയനാഡ് കെയ്ൻസ് എന്ന കെയ്ൻസ് -ഇംഗ്ലീഷ്:John Maynard Keynes, 1st Baron Keynes-(5 ജൂൺ 1883 – 21 ഏപ്രിൽ 1946).
സാമ്പത്തിക മേഖലയിൽ സർക്കാറുകളുടെ ഇടപെടൽ സിദ്ധാന്തത്തിനു(interventionist) വേണ്ടി വാദിച്ച കെയ്ൻസ്, സർക്കാർ ഇടപെടലിന്റെ മുഖ്യമേഖലയായ നികുതിനയത്തിലൂടെയും സാമ്പത്തിക നയത്തിലൂടെയും(fiscal and monetary) വാണിജ്യചക്രത്തിന്റെ ദൂശ്യഫലങ്ങളായ സാമ്പത്തിക പ്രതിസന്ധിയുടേയും മാന്ദ്യത്തിന്റെയും അളവിനെ കുറച്ചുകൊണ്ടുവരാൻ കഴിയുമെന്ന് വിലയിരുത്തി.
കെയ്നീഷ്യൻ സാമ്പത്തികശാസ്ത്രം (Keynesian economics) എന്നറിയപ്പെടുന്ന സാമ്പത്തിക പഠനസരണിയുടെ(school of thought) അടിസ്ഥാനം കെയ്ൻസിന്റെ ആശയങ്ങളാണ്‌.
1930 കളിൽ സാമ്പത്തിക ശാസ്ത്രരംഗത്ത് വിപ്ലവകരമായ ചിന്തകൾക്ക് കെയ്ൻസ് തുടക്കമിട്ടു.
തൊഴിലാളികൾ തങ്ങളുടെ കൂലിയുടെ കാര്യത്തിൽ കുറെക്കൂടി അയഞ്ഞ സമീപനം സ്വീകരിക്കുന്ന കാലത്തോളം തുറന്ന വിപണിയിൽ(free market) എല്ലാവർക്കും സ്വമേധയാ തൊഴിൽ ലഭ്യമാവും എന്ന് അവകാശപ്പെട്ട നിയോക്ലാസിക്കൽ സാമ്പത്തിക വിദഗ്ദ്ധരുടെ വാദങ്ങളെ പിന്തള്ളിക്കൊണ്ടാണ്‌ കെയ്ൻസിന്റെ ചിന്തകൾ സ്വീകാര്യത നേടിയത്.
രണ്ടാം ലോകമഹായുദ്ധം പൊട്ടിപ്പുറപ്പെട്ടതോടുകൂടി അറിയപ്പെട്ട പാശ്ചാത്യൻ സമ്പത്ത് വ്യവസ്ഥകളൊക്കെ കെയ്ൻസിന്റെ 
സാമ്പത്തിക നയങ്ങൾ സ്വീകരിച്ചു.
1950 കളിലും 1960 കളിലും ഒരുവിധം എല്ലാ മുതലാളിത്ത രാജ്യങ്ങളും കെയ്ൻസിന്റെ നയങ്ങൾ സ്വീകരിച്ചത് കെയ്ൻസിന്റെ സാമ്പത്തികശാസ്ത്ര നയങ്ങളുടെ വിജയത്തെ പ്രഘോഷിക്കുന്നതായിരുന്നു.
മിൽട്ടൻ ഫ്രീഡ്മാനെപ്പോലുള്ള സാമ്പത്തിക വിദദ്ധരുടെ വിമർശനം കാരണമായി 1970 കളിൽ കെയ്ൻസിന്റെ സ്വാധീനം പതുക്കെ കുറഞ്ഞു വന്നു.
സർക്കാർ ഇടപെടലുകൾ വാണിജ്യചക്രത്തിൽ ഭാവാത്മകമായ നിയന്ത്രണങ്ങൾക്ക് ഇടവരുത്തുമെന്നുള്ള ശുഭാപ്തിവിശ്വാസം ഫ്രീഡ്മാനെ പോലുള്ളവർക്കുണ്ടായിരുന്നില്ല.
എങ്കിലും 2007 ലെ ആഗോള സാമ്പത്തിക പ്രതിസന്ധി കെയ്നീഷ്യൻ ചിന്തകൾക്ക് വീണ്ടും ജീവൻ വെപ്പിച്ചിരിക്കുന്നു.
അമേരിക്കൻ പ്രസിഡന്റ് ബരാക് ഒബാമയും ബ്രിട്ടീഷ് പ്രധാനമന്ത്രി ഗോർഡൻ ബ്രൗണും മറ്റു ലോകനേതാക്കളും ലോക സമ്പത്ത് വ്യവസ്ഥയെ രക്ഷിക്കുന്നതിനായുള്ള തങ്ങളുടെ പദ്ധതികളിൽ കെയ്നീഷ്യൻ സാമ്പത്തിക സദ്ധാന്തങ്ങളെ കൂട്ടുപിടിക്കുന്നുണ്ട്.
1999 ൽ ടൈം മാഗസിൻ ഇരുപതാം നൂറ്റാണ്ടിലെ ഏറ്റവും സ്വാധീനം ചെലുത്തിയ 100 വ്യക്തികളിൽ ഒരാളായി കെയ്ൻസിനെ തിരഞ്ഞെടുക്കുകയുണ്ടായി.
സ്ഥൂലസാമ്പത്തികശാസ്ത്രത്തിന്റെ(macroeconimics) പിതാവായിട്ടാണ്‌ കെയ്ൻസിനെ കണക്കാക്കുന്നത്.
സാമ്പത്തിക വിദഗ്ദ്ധൻ എന്നതിനു പുറമെ, ഒരു സർക്കാർ സേവകൻ, കലകളുടെ രക്ഷാധികാരി, ബാങ്ക് ഓഫ് ഇംഗ്ലണ്ടിന്റെ ഡയറക്ടർ, നിരവധി ആധുരസേവന ട്രസ്റ്റുകളുടെ ഉപദേശകൻ,എഴുത്തുകാരൻ, സ്വകാര്യ നിക്ഷേപകൻ, കൃഷിക്കാരൻ എന്നീ നിലകളിലും കെയ്ൻസ് വ്യാപരിച്ചു.
ജോൺ മരിയ വിയാനി ഇംഗ്ലീഷ് വിലാസം https://ml.wikipedia.org/wiki/John_Vianney
വി.ജോൺ  മരിയ വിയാനി.
ഇച്ചിക്കുന് വ
(8 മേയ് 1786 – 4 ആഗസ്റ്റ് 1859), അഥവാ വിശുദ്ധ ജോൺ വിയാനി കത്തോലിക്കാ സഭയിലെ ഒരു വിശുദ്ധനാണ്.
അദ്ദേഹം ഫ്രാൻസിലെ ഒരു കത്തോലിക്കാ പുരോഹിതനായിരുന്നു.
കിഴക്കൻ ഫ്രാൻസിൽ ആർസ് ഗ്രാമത്തിൽ ഇടവകവികാരി ആയിരുന്ന അദ്ദേഹം "ആർസിലെ വികാരി" (Curé d'Ars) എന്ന പേരിലും അറിയപ്പെടുന്നു.
തന്റെ സമൂഹത്തിലും ചുറ്റുപാടിലും ഉളവാക്കിയ ആത്മീയ രൂപാന്തരീകരണം അദ്ദേഹത്തിന്റെ പുരോഹിതവൃത്തി അന്തർദേശീയ തലത്തിൽ ശ്രദ്ധിക്കപ്പെടാൻ ഇടയാക്കി.
പുരോഹിതരുടെ മദ്ധ്യസ്ഥനായി അദ്ദേഹത്തെ സഭ വണങ്ങുന്നു.
ആർസിലെ വികാരി
230 ഇടവകക്കാരുണ്ടായിരുന്ന ആർസിലെ ഇടവക വികാരിയായി വിയാനി നിയമിക്കപ്പെട്ടത് അവിടത്തെ മുൻവികാരിയുടെ മരണത്തെ തുടർന്നാണ്.
ആർസിൽ അദ്യമായെത്തിയ ദിവസം വഴികാണിച്ചു കൊടുത്ത അവിടത്തെ തൊഴിലാളി ബാലനോട്, "ആർസിലേക്കു നീ എനിക്കു വഴികാട്ടിത്തന്നു; സ്വർഗ്ഗത്തിലേയ്ക്ക് നിനക്കു ഞാൻ വഴികാട്ടിത്തരാം" എന്ന് അദ്ദേഹം പറഞ്ഞതായുള്ള കഥ പ്രസിദ്ധമാണ്.
ഇടവകയിൽ പ്രവർത്തനം തുടങ്ങിയ അദ്ദേഹം, ഫ്രെഞ്ചു വിപ്ലവത്തിന്റെ ഫലമായുണ്ടായ ധാർമ്മിക-അലംഭാവം, കത്തോലിക്കാസഭയ്ക്കു വിനാശകരമായ മതപരമായ അജ്ഞതയിലേക്കു നയിച്ചതായി തിരിച്ചറിഞ്ഞു.
ഞായറാഴ്ചകളിൽ ജനങ്ങൾ വയൽവേലയിലും, നൃത്തത്തിലും, മദ്യപാനത്തിലും മുഴുകിയിരിക്കുന്നതായി അദ്ദേഹം കണ്ടു.
ഏറെനേരം കുമ്പസാരക്കുട്ടിൽ ചെലവഴിച്ച അദ്ദേഹം, ദൈവദൂഷണത്തേയും നൃത്തത്തേയും വിമർശിച്ച് പ്രസംഗങ്ങൾ നടത്തി.
നൃത്തം ഉപേക്ഷിക്കാത്തവർക്ക് അദ്ദേഹം കുമ്പസാരക്കൂട്ടിൽ പാപമോചനം നിഷേധിച്ചു.
പാപമോചനകൂദാശയായ കുമ്പസാരത്തിനു കൊടുത്ത പ്രാധാന്യത്തിന്റെ പേരിൽ അദ്ദേഹം ശ്രദ്ധിക്കപ്പെട്ടു.
ശീതകാലത്ത് 11-12 മണിക്കൂർ വീതവും വേനൽകാലത്ത് 16 മണിക്കൂർ വരേയും അദ്ദേഹം കുംബസാരകൂട്ടിൽ ചെലവഴിച്ചു.
ജീവിതവിശുദ്ധി ഫ്രാൻസിൽ ഒരു ഗ്രാമദേവാലയത്തിൽ വിയാനിയുടെ രൂപം ആഴ്സിലെ ബസിലിക്കയിൽ സൂക്ഷിച്ചിരിക്കുന്ന വിശുദ്ധന്റെ ശരീരം
തികഞ്ഞ തപോനിഷ്ഠയോടു കൂടിയ ജീവിതമാണ് അദ്ദേഹം നയിച്ചത്.
"സ്വയം ദൈവത്തിനു സമർപ്പിക്കാൻ പൂർണ്ണസമർപ്പണത്തിന്റെ ഏകവഴിയേയുള്ളു" എന്നും "നമുക്കായി നാം പിടിച്ചു വയ്ക്കുന്ന ഇത്തിരി, നമുക്ക് കുഴപ്പങ്ങളും ദുഃഖങ്ങളും മാത്രമേ നൽകൂ" എന്നും അദ്ദേഹം പറഞ്ഞിരുന്നു.
ഒന്നിനേക്കുറിച്ചും വിയാനി പരാതിപ്പെട്ടില്ല.
അദ്ദേഹത്തിന്റെ ജീവിതവിശുദ്ധിയേയും, തപോനിഷ്ഠയേയും, ത്യാഗസന്നദ്ധതയേയും, ശിശുസഹജമായ നിഷ്കളങ്കതയേയും, ദൈവപരിപാലനയിലുള്ള വിശ്വാസത്തേയും കുറിച്ച് ഒട്ടേറെ കഥകളുണ്ട്.
" മതാനുഭവത്തിന്റെ തരഭേദങ്ങൾ "(Varieties of Religious Experience) എന്ന രചനയിൽ പ്രസിദ്ധചിന്തകനും മനഃശാസ്ത്രജ്ഞനുമായ വില്യം ജെയിംസ് രേഖപ്പെടുത്തിയിട്ടുള്ള ഒരു കഥ ഇതാണ്: “ തണുപ്പ് സഹിക്കാൻ ആർസിലെ വികാരിയ്ക്ക് തീരെ കഴിവില്ലായിരുന്നു.  എങ്കിലും അതിൽ നിന്നു സ്വയം സംരക്ഷിക്കാനായി അദ്ദേഹം ഒന്നും ചെയ്തില്ല. ഒരു കടുത്ത ശീതകാലത്ത് മിഷനറിമാരിൽ ഒരാൾ വിയാനി ഇരുന്നു കുമ്പസാരിപ്പിച്ചിരുന്ന കുമ്പസാരക്കൂട്ടിനടിയിൽ ഒരു കൃത്രിമത്തറ (false floor) ഉണ്ടാക്കി അതിനു താഴെ ചൂടുവെള്ളം നിറച്ച ഒരു ലോഹക്കൂട് നിക്ഷേപിച്ചു.  വിശുദ്ധനെ പറ്റിക്കുന്നതിൽ ആ സൂത്രം ഫലിച്ചു. വികാരഭരിതനായി അദ്ദേഹം പിന്നീട് ഇങ്ങനെ പറഞ്ഞു.  " ദൈവം വളരെ നല്ലവനാണ്; ഈ വർഷം, ഇക്കണ്ട തണുപ്പൊക്കെ വന്നിട്ടും എന്റെ കാൽ ചൂടായിത്തന്നെയിരുന്നു." ” അവലംബം 1 2 വില്യം ജെയിംസ് " മതാനുഭവത്തിന്റെ തരഭേദങ്ങൾ " (The Varieties of Religious Experience), പുറങ്ങൾ 296-99 ↑ Walsh, Michael, ed.
(New York: HarperCollins Publishers, 1991), 237.
↑ Tradition in Action.org, Saint of the Day, St. John Baptist Vianney ↑ Walsh, Michael, ed.
(New York: HarperCollins Publishers, 1991), 237-8.
↑ Walsh, Michael, ed.
(New York: HarperCollins Publishers, 1991), 238.
ജോൺ മേയർ
ഒരു അമേരിക്കൻ ഗായകനും ഗാന രചയിതാവും ഗിറ്റാറിസ്റ്റും സംഗീത സംവിധായകനുമാണ് ജോൺ ക്ളേറ്റൺ മേയർ ( / ˈ m eɪ . ər / / ˈ m eɪ . ər / ; ജനനം ഒക്ടോബർ 16, 1977).
ഗ്രാമി പുരസ്കാരമടക്കം നിരവധി പുരസ്കാരങ്ങൾ നേടിയിട്ടുള്ള ഇദ്ദേഹം 2 കോടി പ്രതി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.
അവലംബം Footnotes
ടൈൽസ് ഇംഗ്ലീഷ് വിലാസം https://ml.wikipedia.org/wiki/Tile ഇറാനിലെ ഇഷഹാനിലെ ഷേയ്ക്ക് ലൊറ്റ്ഫ് അള്ളാ പള്ളിയുടെ പുറം ചുമരിലെ അലങ്കാര ടൈൽ.17-ആം നൂറ്റാണ്ടിന്റെ ആദ്യ സമയത്ത് നിർമിച്ചത്
കെട്ടിടങ്ങളുടെ അകത്തളങ്ങൾ ,പുറംചുവരുകൾ കുളിമുറി , കക്കൂസ് തുടങ്ങിയ സ്ഥലങ്ങളിലും ചുവരുകളും തറകളും ആവരണം ചെയ്യാൻ  ഉപയോഗിക്കുന്ന നിർമ്മാണ പദാർത്ഥമാണ് ടൈല് അഥവാ ഓടുകൾ .
ഗ്ലേസഡ്, വിട്രിഫൈഡ് , റസ്റ്റിക് എന്നിങ്ങനെ വിവിധ തരങ്ങളിൽ ലഭ്യമാണ്.
ചിത്രശാല മേൽക്കൂരയിലുപയോഗിക്കുന്ന സ്പാനിഷ് മാതൃകയിലുള്ള ടൈൽ.
അമേരിക്കൻ ഐക്യനാടുകളിലെ ടെക്സാസിൽ നിന്നുള്ള ചിത്രം.
ടൊക്കൺ റിംഗ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ടോക്കൺ റിങ് എന്നത്  ഡാറ്റാ കൈമാറ്റ പ്രക്രിയക്ക് ഉപയോഗിക്കുന്ന ഒരു രീതി ആണ്‌.
ഈ രീതി ring topology ലും ഉപയോഗിച്ചിരിക്കുന്നു.evide റിങ് ഒരു ടോക്കൺ ഉണ്ടാകുന്നു .
ഇതു ആ റിങ്ങിൽ ആർക്കാണോ ലഭിക്കുന്നത് ആ കമ്പ്യൂട്ടർ (node)ഡാറ്റാ കൈമാറുന്നു  .
കൈമാറ്റം  കംപ്ലീറ്റ് ആകുമ്പോൾ ടോക്കൺ ആ റിങ്ങിലേക്കു വീണ്ടും നിക്ഷേപിക്കപെടുന്നു.
ഇങ്ങനെ ഈ പ്രക്രിയ തുടരുന്നു.
ലാൻ ശൃംഖലകൾ നിർമ്മിക്കാനുപയോഗിക്കുന്ന ഒരു സാങ്കേതികവിദ്യയാണ് ടോക്കൺ റിംഗ്.
ടൈർ ഇംഗ്ലീഷ് വിലാസം https://ml.wikipedia.org/wiki/Tyre
തെക്കൻ ലെബനനിലെ ഒരു തുറമുഖ നഗരം ആണ് ടൈർ (Tyre (Arabic: صور, Ṣūr; Phoenician: 𐤑𐤅𐤓, Ṣur; Hebrew: צוֹר, Tzor; Tiberian Hebrew צר, Ṣōr; Akkadian: 𒋗𒊒 Ṣurru; Greek: Τύρος, Týros; Turkish: Sur; Latin: Tyrus), Armenian Տիր [Dir]) .
മദ്ധ്യധരണ്യാഴിയുടെ തീരത്തായി ബെയ്റൂട്ട് ഇൽ നിന്നും  80 കിലോമീറ്റർ തെക്കായിട്ടാണ് ടൈർ നഗരം സ്ഥിതി ചെയ്യുന്നത്.
പാറ എന്നാണ് ടൈർ എന്ന വാക്കിന്റെ അർത്ഥം.
പുരാതന ഫിനീഷ്യൻ  സംസ്കാരത്തിൻറെ തലസ്ഥാനം ആയിരുന്നു ടൈർ .
1979ഇത് യുനെസ്കോ ലോകപൈതൃകസ്ഥാനം ആയി പ്രഖ്യാപിക്കപ്പെട്ടു.
ടൊകാചി പർവ്വതം (ഡൈസെറ്റ്സുസാൻ)
ജപ്പാനിലെ ഡൈസെറ്റ്സുസാൻ ദേശീയോദ്യാനത്തിൽ സ്ഥിതിചെയ്യുന്ന ഒരു അഗ്നിപർവ്വതമാണ് ടൊകാചി പർവ്വതം .
ടൊകാചി പർവ്വതഗണത്തിലെ ഉയരം കൂടി ഒരു പർവ്വതമാണിത്.
പുറത്തേക്കുള്ള കണ്ണികൾ Global Volcanism Program Archived 2013-02-20 at the Wayback Machine .
ടൊഡി ഇംഗ്ലീഷ് വിലാസം https://ml.wikipedia.org/wiki/Tody
കൊറാസിഫോമിസ് പക്ഷിഗോത്രത്തിലെ ടൊഡിഡേ കുടുംബത്തിൽപ്പെടുന്ന പക്ഷിയാണ് ടൊഡി .
ഇതിന്റെ ശാസ്ത്രീയനാമം ടൊഡസ് മൾട്ടികളർ എന്നാണ്.
ഇതിന് അഞ്ചു സ്പീഷീസുണ്ട്.
കരീബിയൻ പ്രദേശങ്ങളിലെ വനങ്ങളിലും കുറ്റിക്കാടുകളിലും നദീതീരങ്ങളിലും ഇത്തരം പക്ഷികളെ കണ്ടുവരുന്നു.
ക്യൂബ , ജമൈക്ക , പ്യൂർട്ടോ റിക്കോ തുടങ്ങിയ പ്രദേശങ്ങളിൽ ഇതിന്റെ ഒരു സ്പീഷീസ് മാത്രമേ കാണപ്പെടുന്നുള്ളു.
ശരീരഘടന ക്യൂബൻ ടൊഡി
ടൊഡിപ്പക്ഷികൾക്ക് 9-10 സെന്റിമീറ്റർ നീളമുണ്ടായിരിക്കും.
പരന്ന് നീളം കൂടിയ ചുണ്ടും ചെറിയ വാലും വൃത്താകൃതിയിലുള്ള ചിറകുകളും ഇവയുടെ സവിശേഷതകളാണ്.
പക്ഷിയുടെ പുറം ഭാഗത്തിന് തിളക്കമുള്ള കടും പച്ചനിറവും, തൊണ്ടയ്ക്ക് ചുവപ്പു നിറവും, പാർശ്വഭാഗങ്ങൾക്ക് ഇളം ചുവപ്പുനിറവും ആണ്.
ശരീരത്തിന്റെ അടിഭാഗത്തിന് വെള്ളയോ ചാരനിറമോ ആയിരിക്കും.
ആൺ-പെൺ പക്ഷികളെ തമ്മിൽ ബാഹ്യലക്ഷണങ്ങളാൽ തിരിച്ചറിയാനാവില്ല.
ഇവ ഒറ്റയ്ക്കോ ജോടികളായോ തണൽ മരങ്ങളിലിരുന്ന് സമീപത്തുകൂടി പറന്നുനീങ്ങുന്ന ചെറുപ്രാണികളെ പിടിച്ചു ഭക്ഷിക്കുന്നു.
ഇലകളിലിരിക്കുന്ന പുഴുക്കളെയും പ്രാണികളെയും ചെറുജീവികളെയും ഇവ ഇരയാക്കാറുണ്ട്.
ടൊഡിപ്പക്ഷികൾ പറക്കുമ്പോൾ ചിറകിലെ തൂവലുകൾക്കിടയിൽ നിന്ന് ഒരു പ്രത്യേക ശബ്ദം പുറപ്പെടുന്നു.
പ്രജനനകാലത്ത്, ചുണ്ടിന്റെ സഹായത്താൽ, അരുവിയുടെ തീരത്തോ വഴിയരികുകളിലോ തിരശ്ചീനമായി മാളങ്ങളുണ്ടാക്കി അതിലാണ് മുട്ടകളിടുന്നത്.
ഒരു പ്രജനനകാലത്ത് താരതമ്യേന വലിപ്പം കൂടിയ 2-5 മുട്ടകളിടും.
മുട്ടയ്ക്ക് ഉരുണ്ട ആകൃതിയും വെളുത്ത നിറവുമാണ്.
ആൺ-പെൺ പക്ഷികൾ ഒരേസമയം അടയിരിക്കുകയും കുഞ്ഞുങ്ങളെ സംരക്ഷിക്കുകയും ചെയ്യുന്നു.
മുട്ട വിരിഞ്ഞിറങ്ങുമ്പോൾ കുഞ്ഞുങ്ങൾക്ക് തൂവലുകളുണ്ടായിരിക്കുകയില്ല.
പറക്കാനാകും വരെ കുഞ്ഞുങ്ങൾ കൂടിനകത്തു തന്നെ കഴിഞ്ഞുകൂടുന്നു.
ടൊഡിപ്പക്ഷികൾ പൊന്മാനോടും മോട്മോട്ട് പക്ഷികളോടും ബന്ധമുള്ളവയാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൊഡി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൈസൺ ഗേ ഇംഗ്ലീഷ് വിലാസം https://ml.wikipedia.org/wiki/Tyson_Gay ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ടൈസൺ ഗേ (ജനനം: ഓഗസ്റ്റ് 9 , 1982 ) ഒരു അമേരിക്കൻ ഓട്ടക്കാരനാണ്.
നിലവിലെ  2007 ലോക അത്‌ലറ്റിക്സ് ചാമ്പ്യൻഷിപ്പിൽ ഇദ്ദേഹം 100 മീറ്റർ , 200 മീറ്റർ , 4 x 100 മീറ്റർ ഇനങ്ങളിൽ സ്വർണം നേടി.
100 മീറ്റർ, 200 മീറ്റർ ഇനങ്ങളിൽ ചരിത്രത്തിലെ ഏറ്റവും വേഗമേറിയ മൂന്നാമത്തെ അത്‌ലറ്റാണ് ഇദ്ദേഹം.
9.77 സെക്കന്റും 19.62 സെക്കന്റുമാണ് ഈയിനങ്ങളിൽ യഥാക്രമം ഗേയുടെ റെക്കോർഡുകൾ.
Personal bests Event Time (seconds) Venue Date Meet Ref 60 m (Indoor) 6.55 Fayetteville , United States February 11, 2005 Tyson Invitational 100 m 9.69 (+2.0 m/s) Shanghai , China September 20, 2009 Shanghai Golden Grand Prix 200 m 19.58 (+1.3 m/s) New York , United States May 30, 2009 Adidas Grand Prix 200 m straight 19.41 (−0.4 m/s) Manchester , United Kingdom May 16, 2010 Manchester City Games 400 m 44.89 Gainesville , United States April 17, 2010 Tom Jones Memorial Classic International competitions വർഷം മത്സരം വേദി ഫലം മത്സര ഇനം കുറിപ്പുകൾ 2002 NACAC U-25 Championships San Antonio , United States 1st 4 × 100 m relay 39.79 2005 World Championships Helsinki , Finland 4th 200 m 20.34 World Athletics Final Monte Carlo , Monaco 1st 200 m 19.96 2006 World Athletics Final Stuttgart , Germany 3rd 100 m 9.92 1st 200 m 19.68 IAAF World Cup Athens , Greece 1st 100 m 9.88 2007 World Championships Osaka , Japan 1st 100 m 9.85 1st 200 m 19.76 1st 4×100 m relay 37.78 2008 Olympic Games Beijing , China 5th (semi-finals) 100 m 10.05 DSQ 4×100 m relay — 2009 World Championships Berlin , Germany 2nd 100 m 9.71 World Athletics Final Thessaloniki , Greece 1st 100 m 9.88 2012 Olympic Games ** London , United Kingdom DSQ 100 m 9.80 DSQ 4x100 m relay 37.04 2015 World Relay Championships Nassau , Bahamas 1st 4 × 100 m relay 37.38 World Championships Beijing , China 6th 100 metres 10.00 DSQ 4×100 metres relay — 2016 Olympic Games Rio de Janeiro , Brazil DSQ 4x100 m relay —
* He is a four-time American champion, having won the 100 m title three times (2006 to 2008) and the 200 m title in 2007.
** He was stripped of all his results from the 2012 Olympic Games due to doping violations.
ഇതും കാണുക World Fit അവലംബം ബാഹ്യ ലിങ്കുകൾ Tyson Gay എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tyson Gay's official website Tyson Gay profile at IAAF USATF profile for Tyson Gay Archived 2012-01-01 at the Wayback Machine .
Videos from Universal Sports "Tyson Gay" Archived 2009-05-12 at the Wayback Machine .
, n°10 on Time ' s list of "100 Olympic Athletes To Watch"
ടൈൻ നദി ഇംഗ്ലീഷ് വിലാസം https://ml.wikipedia.org/wiki/River_Tyne
ഇംഗ്ലണ്ടിന്റെ വടക്കുഭാഗത്തുള്ള ഒരു നദിയാണ് ടൈൻ .
വടക്കൻ ടൈൻ, തെക്കൻ ടൈൻ എന്നീ നദികൾ സംഗമിച്ചാണ് ടൈൻ നദി രൂപം കൊള്ളുന്നത്.
നോർതംബർലൻഡ് കുന്നുകളിലെ ഹെക്സ്ഹാമിന് പടിഞ്ഞാറ് വച്ച് ഈ നദികൾ സംഗമിക്കുന്നു.
തുടർന്ന് 48 കി.
പൂർവദിശയിലേക്കൊഴുകുന്ന ടൈൻനദി ടൈൻ മൗത്തിൻ വച്ച് നോർത്ത് സീയിൽ പതിക്കുന്നു.
ഇതിന്റെ നീളം (കൈവഴികൾ ഒഴികെ) 73 മൈൽ (118 കി.മീ) ആണ്.
ഡെർവന്റ് , ടീം എന്നിവയാണ് ടൈൻ നദിയുടെ പ്രധാന പോഷകനദികൾ.
ബ്ളേഡൻ മുതൽ പതനസ്ഥാനം വരെയുള്ള ഏതാണ്ട് 22.5 കി.
ദൂരം ഈ നദി ഗതാഗത യോഗ്യമാണ്.
നിരവധി വ്യവസായശാലകളും, കപ്പൽ നിർമ്മാണകേന്ദ്രങ്ങളും ടൈൻനദിയുടെ കര കേന്ദ്രീകരിച്ച് പ്രവർത്തിക്കുന്നുണ്ട്.
ടൈൻ നദിക്കരയിലെ വ്യാവസായിക മേഖല ടൈൻസൈഡ് എന്ന പേരിലറിയപ്പെടുന്നു.
ന്യൂ കാസിൽ, സൗത്ത് ഷീൽഡ്സ് എന്നിവയാണ് നദിക്കരയിലെ പ്രധാന നഗരങ്ങൾ.
ടൊക്സൂക് ബേ, അലാസ്ക
ടൊക്സൂക് ബേ, നെൽസൺ ദ്വീപിലുള്ള അമേരിക്കൻ സംസ്ഥാനമായ അലാസ്കയിലെ ഗ്രാമവും പട്ടണവും ഒന്നുചേർന്ന സ്ഥലമാണ്.
ഇവിടുത്തെ ജനസംഖ്യ 671 ആണ്.
ടൊക്സൂക് ബേ പട്ടണം സ്ഥാപിക്കപ്പെട്ടത് 1964 ലാണ്.
ഇവിടുത്തെ മുഴുവൻ ജനങ്ങളും നുനകൌയാർമ്യൂട്ട് വിഭാഗത്തിൽപ്പെട്ട് നേറ്റീവ് ഇന്ത്യൻ വർഗ്ഗക്കാരാണ്.
ഇവരുടെ പ്രധാന തൊഴിൽ മീൻപിടുത്തമാണ്.
ചക്കിമരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Gomphandra_coriacea
പശ്ചിമഘട്ടതദ്ദേശവാസിയായ ഒരു ചെറിയ വൃക്ഷമാണ് ചോട്ടമരം, കമ്പിളിച്ചെടി എന്നെല്ലാമറിയപ്പെടുന്ന ചക്കിമരം .
( ശാസ്ത്രീയനാമം : Gomphandra coriacea ) .
10 മീറ്റർ വരെ ഉയരം വയ്ക്കുന്ന ഈ മരം ശ്രീലങ്കയിലും കാണുന്നു.
അർബുദത്തിനെതിരെയുള്ള ഒരു ആൽക്കലോയ്‌ഡ് ഈ ചെടിയിൽ നിന്നും വേർതിരിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Gomphandra coriacea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Gomphandra coriacea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചക്മ ജനങ്ങൾ ഇംഗ്ലീഷ് വിലാസം https://ml.wikipedia.org/wiki/Chakma_people
തെക്കുകിഴക്കൻ ബംഗ്ലാദേശിലെ ചിറ്റഗോങ് ഡിവിഷനിലെ ചിറ്റഗോങ് ഹിൽ ട്രാക്ട്‌സ് (ചിറ്റഗോങ് പർവ്വത പ്രദേശം) ഭാഗത്ത് താമസിച്ച് വരുന്ന ഒരു ആദിമ ജനവിഭാഗമാണ് ചക്മ ജനങ്ങൾ (Chakma people) .
നിലവിൽ ബംഗ്ലാദേശിലെ വിവിധ ഭാഗങ്ങളിൽ വ്യാപിച്ച് കിടക്കുന്ന ഈ ജനത വടക്കുകിഴക്കൻ ഇന്ത്യ , പടിഞ്ഞാറൻ ബർമ്മ , ചൈനയിലെ യുന്നാൻ പ്രവിശ്യ, അമേരിക്കൻ ഐക്യനാടുകൾ , കാനഡ , ബ്രിട്ടൻ , ഫ്രാൻസ് , സൗത്ത് കൊറിയ , ജപ്പാൻ , ഓസ്‌ട്രേലിയ എന്നിവിടങ്ങളിലും ചക്മ ജനങ്ങൾ പ്രവാസ ജീവിതം നയിക്കുന്നുണ്ട്.
ചിറ്റഗോങ് ഹിൽ ട്രാക്റ്റ്‌സിലെ ഏറ്റവും വലിയ ആദിമ ജനവിഭാഗമാണ് ചക്മ ജനങ്ങൾ.
ഈ പ്രദേശത്തെ മൊത്തം ജനസംഖ്യയുടെ പകുതിയോളം വരും ഇവരുടെ ജനസംഖ്യ.
ചക്മ ജനങ്ങൾ 46 ഗോത്രങ്ങളായിയാണ് വസിക്കുന്നത്.
അവർക്ക് സ്വന്തമായി ഭാഷകളും ആചാരങ്ങളും സംസ്‌കാരവുമുണ്ട.
ബുദ്ധമതത്തിലെ ഒരു വിഭാഗമായ ഥേരാവാദ ബുദ്ധമതമാണ് ഇവർ വിശ്വസിക്കുന്നത്.
ചക്മ രാജ എന്നയാളാണ് നേതൃത്വത്തിലാണ് ഈ ജനങ്ങൾ.
തിബത്തോ ബർമ്മൻ ഭാഷ സംസാരിക്കുന്നവരും ഹിമാലയൻ താഴ്‌വരയിൽ താമസിക്കുന്ന ഗോത്ര വംശജരുമായി അടുത്ത ബന്ധമുള്ളവരുമാണ് ഈ ജനങ്ങൾ.
മ്യാൻമാറിലെ അരകൻ സംസ്ഥാനത്ത് നിന്നുള്ളവരാണ് തങ്ങളുടെ മുൻഗാമികൾ എന്നാണ് ചക്മ ജനങ്ങൾ വിശ്വസിക്കുന്നത്.
ബർമ്മയുടെ പശ്ചിമ ഭാഗത്തുള്ള സംസ്ഥാനമായ ചിന് സംസ്ഥാനത്താണ് നിലവിൽ അരകൻ സ്ഥിതിചെയ്യുന്നത്.
ചക്മ ബുദ്ധിസത്തിന്റെ മാതൃഭൂമിയായിരുന്നു അരകൻ സംസ്ഥാനം.
ലുസായി മലകളിലെ സോ ജനങ്ങൾ അരകൻ സംസ്ഥാനം കൈവശം വച്ചിരുന്നകാലത്താണ് ഇത്.
ചക്മ ജനങ്ങൾ പിന്നീട്, പതിനഞ്ചാം  നൂറ്റാണ്ടോടെ ബംഗ്ലാദേശിലേക്ക് കുടിയേറുകയായിരുന്നു.
ബംഗ്ലാദേശിലെ കോക്‌സ് ബസാർ ജില്ലയിലാണ് ഇവർ താമസമാക്കിയത്.
ഇവിടത്തെ കൊറോപ്‌സ് മൊഹോൽ പ്രദേശത്താണ് ഇവർ താമസമാക്കിയത്.
കൂടാതെ ഇന്ത്യയിലെ മിസോറാം, അരുണാചൽ പ്രദേശ്, ത്രിപുര എന്നീ സംസ്ഥാനങ്ങളിലേക്കും ഇവർ കുടിയേറിയിട്ടുണ്ട്.
1546 സി.ഇയിൽ ( കോമൺ ഇറ ), മെൻങ് ബെൻങ് അരകൻ രാജാവായിരുന്ന കാലത്ത്, ബർമ്മയുമായി യുദ്ധ നടക്കുന്ന സമയത്ത്, വടക്കൻ ഭാഗത്തുണ്ടായിരുന്ന സാക് രാജാവ് അരകൻ സാമ്രാജ്യത്തെ ആക്രമിച്ചു.
ഇവിടത്തെ രാമു ഉപജില്ല ( ഇന്നത്തെ കോക്‌സ് ബസാറിൽ സ്ഥിതിചെയ്യുന്ന) കീഴടക്കുകയും ചെയ്തു.
പോർച്ചുഗൽ മുദ്രണകലാകാരനായ ഡീഗോ ദേ അസ്റ്റർ 17ആം നൂറ്റാണ്ടിൽ വരച്ച ബംഗാളിന്റെ മാപ്പിൽ ചക്കോമാസ് എന്ന ഒരു സ്ഥലം രേഖപ്പെടുത്തിയിട്ടുണ്ട്.
കർനാഫുലി നദിയുടെ കിഴക്കൻ തീരത്തായിട്ടാണ് ഈ സ്ഥലം രേഖപ്പെടുത്തിയിട്ടുണ്ട്.
ഈ പ്രദേശത്താണ് ചക്മ ജനങ്ങൾ അക്കാലത്ത് താമസിച്ചിരുന്നത്.
അരകൻ രാജാവായിരുന്ന മെൻങ് രാജഗിരി (1539-1612 സി.ഇ) ഈ പ്രദേശം കീഴടക്കി.
അരകൻ രാജവംശത്തിലെ ശക്തനായ രാജാവായിരുന്നു ഇദ്ദേഹം.
1666 സി.ഇയിൽ മുഗൾ സൈന്യത്തിലെ ജനറലും സുബേദാരുമായിരുന്ന മിർസ അബു താലിബ് എന്ന ശായിസ്ത ഖാൻ, ബംഗാളിലെ മുഗൾ ഗവർണ്ണറായിരുന്ന കാലത്ത് അരക്കരനീസിനെ പരാജയപ്പെടുത്തുകയും ചിറ്റഗോങ് കീഴടക്കുകയും പ്രദേശത്തിന്റെ പേര് ഇസ്ലാമാബാദ് എന്നാക്കി മാറ്റുകയും ചെയ്തു.
എന്നാൽ,  ആദ്യകാലങ്ങളിൽ ഈ പ്രദേശത്ത് മുഗൾ മേധാവിത്വം മാത്രമെ ഇവിടെ ഉണ്ടായിരുന്നുള്ളു.
ചക്മാസ് ജനങ്ങളുടെ പ്രായോഗിക ജീവിതത്തെ അവരുടെ മേധാവിത്വം ബാധിച്ചില്ല.
എന്നാൽ, വർഷങ്ങൾക്ക് ശേഷം ചക്മാസിനും മുഗളർക്കുമിടയിൽ തർക്കങ്ങളുണ്ടായി.
ചിറ്റഗോങിൽ വ്യാപരം നടത്തുന്നതിന് മുഗളൻമാർ ചക്മ ജനങ്ങളിൽ നിന്ന് നികുതി ആവശ്യപ്പെട്ടു.
1712 സിഇയിൽ സമാധാനം പുനസ്ഥാപിച്ചു.
ചക്മാസ് ജനങ്ങളുമായി മുഗളർ സ്ഥിരമായ ബന്ധം സ്ഥാപിച്ചു.
മുൻപ് ആവശ്യപ്പെട്ട പൂർണ്ണമായ കീഴടങ്ങൽ എന്ന ആവശ്യം പിന്നീട് മുഗളർ ഉപേക്ഷിച്ചു.
പ്രദേശത്തിന്റെ രാജാവായി സുഖ്‌ദേവ് റോയിയെ നിയോഗിച്ചു.
അദ്ദേഹം അദ്ദേഹത്തിന്റെ സ്വന്തം പേരിൽ ഒരു തലസ്ഥാനം സ്ഥാപിച്ചു.
ആ പ്രദേശം ഇന്നും സുഖ്ബിലാശ് എന്നാണ് അറിയപ്പെടുന്നത്.
അന്നാത്തെ രാജ കോട്ടാരത്തിന്റെയും മറ്റു കെട്ടിടങ്ങളുടെയും അവശിഷ്ടങ്ങൾ ഇപ്പോഴും ഈ പ്രദേശത്ത് നിലനിൽക്കുന്നുണ്ട്.
പിന്നീട്, ഇതിന്റെ തലസ്ഥാനം, ചിറ്റഗോങ് ജില്ലയിലെ റൺഗുനിയ ഉപജില്ലയിലെ യഥാക്രമം, രാജനഗർ, റാണിർഹത് എന്നിവിടങ്ങളിലേക്ക് മാറ്റി.
ശക്തിമാൻ എന്ന സംസ്‌കൃത പദത്തിൽ നിന്നാണ് ചക്മ എന്ന പദം ഉദ്ഭവിച്ചിത്.
ഒമ്പതാം നൂറ്റാണ്ട് മുതൽ 13ആം നൂറ്റാണ്ടുവരെയുള്ള ബഗൻ കാലഘട്ടത്തിലെ ഒരു ബർമ്മീസ് രാജാവാണ് ചക്മാസ് എന്ന പേര് നൽകിയത്.
രാജീവ്കുമാർ സംവിധാനംചെയ്ത 'നോബഡീസ് പീപ്പിൾ' എന്ന ചിത്രം അരുണാചലിൽ താമസിക്കുന്ന ചക്മ എന്ന അഭയാർഥികളായ ആദിവാസി ജനതയുടെ ദൈന്യതയ്യാർന്ന ചിത്രമാണ് വിവരിക്കുന്നത്.
ചക്ക് ഒരു നൂറ്റാണ്ടു മുൻപ് കേരളത്തിൽ കാളകളെ ഉപയോഗിച്ച് ചക്ക് പ്രവർത്തിപ്പിക്കുന്നതിന്റെ ദൃശ്യം.
(1900) സെയ്ഷെൽസിൽ ചക്കുപയോഗിച്ച് എണ്ണയാട്ടുന്നു
കൊപ്ര , എള്ള് തുടങ്ങിയവ ആട്ടി എണ്ണയുണ്ടാക്കാൻ കേരളത്തിലും മറ്റും പരമ്പരാഗതമായി ഉപയോഗിച്ചു വന്നിരുന്ന സംവിധാനമാണ് ചക്ക്.
മരം കൊണ്ടു നിർമ്മിച്ച വലിയ ഒരു കുഴിയിൽ ഭാരമുള്ള കുഴ അമർത്തി തിരിച്ചാണ് എണ്ണ എടുക്കുന്നത്.
കുഴ തിരിക്കാനായി കെട്ടിയ വലിയ തണ്ടിൽ കാളകളെ കെട്ടി ചുറ്റും നടത്തിച്ചാണ് ഇത് പ്രവർത്തിപ്പിക്കുന്നത്.
ഇതുപോലുള്ള ഉപകരണങ്ങൾ ലോകത്തിന്റെ വിവിധഭാഗങ്ങളിൽ ഉപയോഗിച്ചിരുന്നു.
ആട്ടുകല്ലിന്റെ ആകൃതിയിലുള്ള പാറയിൽ കൊത്തിയെടുത്ത ഭാഗവും അരകല്ലിനു പകരം ഉലക്ക പോലുള്ള ഒന്നാണ് ഉപയോഗിക്കുന്നത്.
പൂവണം എന്ന മരമാണ് ഇതിന് ഉപയോഗിക്കുന്നത്.
ഉലക്കയാണ് തിരിക്കുന്നത്.
ആട്ടുകല്ലിന്റെ ആകൃതിയിലുള്ള ഭാഗത്ത് എണ്ണ എടുക്കേണ്ട സാധനങ്ങൾ ഇട്ടുകൊടുക്കുന്നു.
ചക്ക് ആട്ടുമ്പോൾ ഇട്ട നാളികേരം ചതഞ്ഞ് അരഞ്ഞ് എണ്ണ ചക്കിന്റെ വശത്തുള്ള ദ്വാരത്തിലൂടെ പുറത്തുവരുന്നത് ശേഖരിക്കുന്നു.
ചക്കിന്റെ മുകളിലെ മേൽപ്പുരയ്ക്ക് ‘’’ആലത്തട്ടി’’’ എന്നു പറയും.
ഉലക്കയിൽ നിന്ന് നീണ്ടു നിൽക്കുന്ന പലകയുടെ അറ്റത്താണ് മൃഗങ്ങൾക്കുള്ള നുകം പിടിപ്പിക്കുന്നത്.
പലക, ഉലക്കയിൽ പിടിപ്പിക്കുന്ന ഭാഗത്തെ ‘’’ഒട്ടകം’’’ എന്നാണ് പറയുന്നത്.
ഉലക്കയുടെ അറ്റത്തുനിന്നും താഴേക്ക് ‘’കൊക്കിയും’’’ ഒട്ടകത്തിന് മുകളിലേക്ക് ‘’’കരിയലും’’’ ഉണ്ട്.
കാളകളെയും കഴുതകളെയും കുതിരകളെയും മറ്റും ചക്ക് തിരിക്കാൻ പണ്ടുകാലത്ത് ഉപയോഗിച്ചിരുന്നു.
യന്ത്രവൽക്കരണത്തോടെ ഈ രീതി ക്രമേണ അന്യം നിന്നു പോയി.
ശൈലികൾ ചക്കിന് വച്ചത് കൊക്കിനു കൊണ്ടു ചക്കിനു ചുറ്റും നടക്കുന്ന കാളയെപ്പോലെ ചക്കളത്തിപ്പോരാട്ടം അവലംബം Chakku in Kerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചക്കിപ്പറമ്പത്ത് മൊയ്തീൻ കുട്ടി ഹാജി ഈ ലേഖനത്തിലെ ചില ഭാഗങ്ങൾ വൈജ്ഞാനികമായ ഉള്ളടക്കത്തിനു പകരം പ്രതിപാദ്യവിഷയത്തെ ലേഖകന്റെ കാഴ്ച്ചപ്പാടുകൾക്കനുസരിച്ച് ഉയർത്തിക്കാട്ടാൻ ശ്രമിക്കുന്നു .
( 2020 ഒക്ടോബർ ) ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
പത്തൊമ്പതാം നൂറ്റാണ്ടിൽ ബ്രിട്ടീഷ് രാജിൽ പെട്ട മലബാർ ജില്ലയിലെ ഏറനാട്ടിൽ ജീവിച്ചിരുന്ന ബ്രിട്ടീഷ് വിരുദ്ധ വിപ്ലവകാരിയും കർഷക പോരാളിയുമായിരുന്നു  ചക്കിപ്പറമ്പൻ മൊയ്തീൻ കുട്ടി ഹാജി.
സർക്കാരിനെതിരെ വിപ്ലവം സംഘടിപ്പിച്ചതിൻറെ പേരിൽ നാട് ആന്തമാനിലേക്ക്  
കടത്തപ്പെട്ടു.
തടവറയിൽ കിടന്നായിരുന്നു മരണം.
ഏറനാട്ടിലെ വെള്ളുവങ്ങാട് ദേശത്ത്  സമ്പന്ന കുടുംബമായ ചക്കിപ്പറമ്പൻ കുടുംബത്തിൽ ആണ് മൊയ്തീൻ മൊയ്തീൻകുട്ടി ഹാജി യുടെ ജനനം.
സാമൂതിരിയുടെ കോഴിക്കോട് രാജ്യം നിലവിൽ ഉണ്ടായിരുന്നപ്പോൾ സാമൂതിരിയുമായി ഏറെ അടുപ്പം പുലർത്തിയിരുന്ന കച്ചവട കുടുംബമായിരുന്നു ചക്കി പറമ്പത്തുക്കാർ.
മലബാർ  ബ്രിട്ടീഷുകാർക്ക് അധീനപ്പെട്ടതോടെ പുതിയ ഭരണകൂടവുമായി സഹകരിക്കാൻ ചക്കിപ്പറമ്പത്തുക്കാർ വൈമനസ്യം കാട്ടുകയും പലപ്പോഴും ബ്രിട്ടീഷ് വിരുദ്ധ പോരാട്ടങ്ങൾക്ക് നേതൃത്വം നൽകുകയുമുണ്ടായ.
, ഇതോടെ ബ്രിട്ടീഷ് സർക്കാരിൻറെ നോട്ടപുള്ളികളായി ചക്കിപ്പറമ്പൻ കുടുംബം മാറി.
മരക്കച്ചവടമായിരുന്നു മൊയ്തീൻ കുട്ടിയുടെ മുഖ്യ സമ്പാദ്യമാർഗ്ഗം.
ഏറനാട്ടിലെ മുഖ്യ മുസ്ലിം സമ്പന്നമാരിൽ ഒരാളായി മാറിയ ഹാജിക്ക് ഗതാഗതത്തിനായി നിരവധി പോത്തിൻ വണ്ടികളും, ഏക്കറുകണക്കിന് നെൽപാടങ്ങളുമുണ്ടായിരുന്നു.
മറ്റ് ഭൂ പ്രഭുക്കളിൽ നിന്നും വിത്യസ്തമായി തൊഴിലാളികൾക്ക് മാന്യമായ വേതനം നൽകുന്ന സമീപനമായിരുന്നു ഹാജിയുടേത്.
ജന്മികളിൽ നിന്നും ദുരിതം നേരിടേണ്ടി വരുന്ന കുടിയാന്മാരുടെ ഭാഗത്ത് നിലയുറപ്പിക്കാനുള്ള ആർജ്ജവം കാട്ടാൻ അദ്ദേഹത്തിനായി.
കുടിയാൻ പ്രശ്നങ്ങളിൽ ഇടപെടുന്ന മൊയ്തീൻറെ സമീപനം അസ്വാരസ്യങ്ങൾ സൃഷ്ടിച്ചു.
ബ്രിട്ടീഷ് സർക്കാരിൻറെ നയങ്ങൾക്കെതിരെയും ഇദ്ദേഹം പലപ്പോഴും രംഗത്തിറങ്ങുകയും സമരങ്ങൾ സംഘടിപ്പിക്കുകയും ചെയ്തിരുന്നു.
സർക്കാരിനും, ജന്മിമാർക്കും ഒരു പോലെ അനഭിമതനായി മാറിയായതോടെ ബ്രിട്ടീഷ് വിരുദ്ധ പ്രവർത്തനങ്ങൾ അവസാനിപ്പിച്ചില്ലെങ്കിൽ സ്വത്തുക്കൾ പിടിച്ചെടുക്കുമെന്ന അന്ത്യശാസന അധികാര കേന്ദ്രങ്ങളിൽ നിന്നും ഹാജിയെ തേടിയെത്തി.
ഇത് വകവെക്കാതെ സമര രംഗത്ത് സജീവമായ ഇദ്ദേഹത്തെ 1894 മണ്ണാർക്കാട് വിപ്ലവത്തിൽ സാന്നിധ്യം വഹിച്ചു എന്ന കുറ്റം ചാർത്തി ബ്രിട്ടീഷ് രാജ് ആന്തമാനിലേക്ക് നാടുകടത്തി.
13 വർഷം നീണ്ട് നിന്ന ബ്രിട്ടീഷ് തടവറയിലെ പീഡനങ്ങൾക്കൊടുവിൽ 1907 ൽ ആന്തമാനിലെ കൽത്തുറുങ്കിൽ വെച്ച് മൊയ്തീൻ ഹാജി മരണമേറ്റു വാങ്ങി.
തുവൂർ സ്വദേശി കുഞ്ഞായിശുമ്മ ആണ് ഭാര്യ.
വിപ്ലവ പോരാളി വാരിയൻ കുന്നത്ത് കുഞ്ഞഹമ്മദ് ഹാജി ഉൾപ്പടെ 7 സന്താനങ്ങൾ.
മറ്റ് താളുകൾ
1894 മണ്ണാർക്കാട് വിപ്ലവം അവലംബം
ചക്കുവരയ്ക്കൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.